**HIRDETMÉNY szálláshely-minősítés intézményéről**

Az egyes kormányrendeleteknek a turizmus-vendéglátás ágazatot érintő stratégiai célú módosításáról szóló 501/2021. kormányrendelet bevezette a szálláshely-minősítés intézményét.

Ennek keretében a Magyar Turisztikai Minőségtanúsító Testület Nonprofit Korlátolt Felelősségű Társaságot (a továbbiakban: szálláshelyminősítő szervezet) vizsgálja a szálláshelyek számára előírt minőségi követelményeknek való megfelelést és ez alapján minőségi fokozatokba sorolja a szálláshelyeket.

A szálláshely-szolgáltatók a szálláshely üzemeltetési tevékenység bejelentését megelőzően (új szálláshely bejelentés esetén), valamint az első minősítést követően háromévente kötelesek a szálláshely-minősítő szervezet vizsgálatát és értékelését kérni, a szálláshelytípusra vonatkozó követelményekhez igazodó minőségi fokozatba sorolás érdekében.

A 2021. december 31-én már nyilvántartásba vett szálláshelyek esetén az első szálláshely-minősítést szálláshelytípusonként az alábbi időpontig szükséges igényelni a szálláshely-minősítő szervezettől:

a) szálloda szálláshelyek esetében 2021. december 31-ig,

b) panzió szálláshelyek esetében 2021. december 31-ig,

c) kemping szálláshelyek esetében 2022. június 30-ig,

d) üdülőháztelep szálláshelyek esetében 2022. június 30-ig,

e) közösségi szálláshelyek esetében 2022. június 30-ig,

f ) egyéb szálláshelyek esetében 2023. január 1-ig,

g) magánszálláshelyek esetében 2023. január 1-ig.

A szálláshely-minősítő szervezet a szálláshely-minősítési igények elbírálását 2022. január 1. napján kezdi meg.

Eddigi információink szerint azok, akik nem elégedettek a minősítés eredményével, panaszt nyújthatnak be, melyet a szálláshely-minősítési eljárás lezárását és annak a szálláshely általi megismerését követő nyolc napon belül lehet előterjeszteni. A panaszt a Magyar Turisztikai Minőségtanúsító Testület vezetője bírálja el.

Maga a minősítési eljárás csak az első alkalommal ingyenes, utána a közigazgatási hatósági eljárásokért kiszabott igazgatási szolgáltatási díjat kell fizetnie a szálláshelyeknek.

További kérdések és információk tekintetében kérjük az alábbi elérhetőségeken keressék a szálláshely minősítő szervezetet:

KAPCSOLAT

Magyar Turisztikai Minőségtanúsító Testület Nonprofit Kft.

1011 Budapest, Szilágyi Dezső tér 1.

Telefon: +36 20 334 3364

panzio@szallashelyminosites.hu

weboldal: www.panziominosites.hu

Kérem tájékoztatásom szíves tudomásul vételét.

**Zalakarosi Közös Önkormányzati Hivatal**